Държавен вестник, бр. 47, 2022 г., стр. 31

БРОЙ  47	
Д Ъ Р Ж А В Е Н  В Е С Т Н И К 	
СТР.  31  
(й) оказване на съдействие на ресорните 
ведомства за опазване на недвижимото и 
движимото културно наследство в България 
и Корея, за обмен на експерти в областта на 
консервацията и реставрацията на културни 
ценности и разработване на устойчиви подходи 
за опазване в съответствие със съответните 
многостранни и двустранни международни 
договорености в тази област;
(к) организиране на културни прояви, обмен 
на експерти, опит и информация във връзка 
с опазването на нематериалното културно 
наследство;
(л) насърчаване на Държавна агенция „Ар-
хиви“ на България и Националния архив в 
Корея за обмяна на съответната информация 
и експертен опит;
(м) оказване на съдействие на издателствата 
в техните две държави за обмена на съответ-
ната информация и отправяне на покани към 
тях за участие в национални и международни 
панаири на книгата, които се провеждат на 
техните територии;
(н) насърчаване на техните музеи и худо-
жествени галерии за обмен на художествени 
и литературни творби, както и за обмен на 
посещения на експерти в рамките на техните 
бюджетни ограничения;
(о) насърчаване на преките контакти и 
обмена на информация между циркови гру-
пи, фотографски организации и артистични 
институции;
(п) всякакви други форми на сътрудничество 
в областта на културата и изкуствата, които 
могат да бъдат договорени между двете страни.
2. Конкретните процедури за обмена на 
изложби се установяват в отделни допълни-
телни споразумения.
3. Страните си сътрудничат за забраняване 
и предотвратяване на незаконната търговия 
с движими културни ценности. Страните 
си съдействат при търсенето и връщането 
на незаконно изнесени културни ценности 
в съответствие с международните спогодби, 
които са обвързващи за техните държави, 
както и с националното им законодателство. 
Конкретните форми на сътрудничество по тази 
точка могат да бъдат обект на допълнително 
споразумение. 
Член 4
Медии
1. Страните насърчават сътрудничеството 
в областта на медиите, включително телеви-
зията, радиото и печата, чрез:
(а ) насърчаване на преките контакти между 
Българската телеграфна агенция и агенция 
„Йонхап“ в Корея чрез обмен на информация 
по важни въпроси, снимки и статии от печата, 
както и посещения на журналисти;
(б) всякакви други форми на сътрудничество 
в областта на медиите, които могат да бъдат 
договорени между двете страни.
2. Страните насърчават сътрудничеството 
между Комисията за регулиране на съоб-
щенията и Съвета за електронни медии на 
България и Министерството на науката и 
информационните и комуникационни техно-
логии на Корея чрез:
(а) обмен на информация относно съот-
ветните законови и подзаконови разпоредби 
на двете държави;
(б) отправяне на покани към представители 
на другата институция за международни кон-
ференции и семинари, които ще се проведат 
в техните държави, и
(в) подпомагане на медийните компании в 
двете държави при установяването на преки 
контакти. 
Член 5
Сдружения за приятелство
Страните насърчават дейността на Корей-
ско-българското сдружение за приятелство и 
Корейско-българската асоциация за културен 
обмен с цел подобряване на познаването на 
другата страна от техните народи.
Член 6
Уреждане на спорове
Всички спорове, които може да възникнат 
във връзка с тълкуването или изпълнението 
на настоящата Договореност, се уреждат по-
средством консултации между страните.
Член 7
Общи и финансови условия
1. Тази Договореност не изключва други 
дейности и посещения, предложени или до-
говорени между двете страни предварително 
чрез официална кореспонденция.
2. Посочените в Договореността дейности 
и обмен ще се осъществяват в рамките на 
финансовите възможности, с които разполагат 
двете страни.
Член 8
Влизане в сила, срок на валидност и пре­
кратяване
1. Всяка страна уведомява писмено другата 
страна по дипломатически път за изпълнението 
на своите национални процедури, необходими 
за влизането в сила на настоящата Договоре-
ност. Настоящата Договореност влиза в сила 
на датата на последното уведомление за период 
от четири (4) години. Валидността є може да 
бъде удължавана за срок от една (1) година 
при взаимно писмено съгласие на страните.